SA ma vas in JapanMarilyn Massyn. Foto: Facebook The National UAE het berig dat Massyn, wat ŉ 14-jarige seun het, op 22 Oktober van Johannesburg na Abu Dhabi in die Verenigde Arabiese Emirate (VAE) gevlieg het. Massyn het glo vir haar ma, Angie, gesê dat sy vir vier dae saam met vriende weggaan waarna haar ma nie weer van haar gehoor het nie. Volgens die berig is daar later vasgestel dat Massyn hierna na Japan gevlieg het. Massyn se ma het intussen op ŉ Facebook-blad wat na haar dogter se “verdwyning” geskep is, bevestig dat haar dogter gevind is. “Sy leef. Sy is in hegtenis geneem en is in ŉ tronk in Japan. Ons het geen verdere nuus in die stadium nie,” het ŉ vriend namens die familie geskryf. “Sy is baie bly om te hoor dat Marilyn leef, maar is hartseer en platgeslaan oor die feit dat sy in die tronk is.” Volgens The National se berig is Massyn se seun in ŉ koshuis in Suid-Afrika. Nelson Kgwete, woordvoerder van die departement van internasionale betrekkinge en samewerking, het aan Maroela Media gesê hulle is nie bewus van die voorval nie, maar sal ondersoek instel. Lees meer hier.